སྒྲུང་ཐུང་འབྲི་བའི་ཆེད་དུ་ཁོང་གིས་གསེར་ཐར་རྩྭ་ཐང་དང་ཞིང་པའི་ཁྱིམ་ཚང་།དགོན་པ་དང་ཇ་ཁང་།ཁྲོམ་ལམ་དང་སྲང་ལམ་སོགས་གང་སར་མྱུལ་བའི་གོམ་པའི་འདེགས་འཇོག་རྒྱུན་ཆད་མ་མྱོང་ཞིང་།ཉམས་མྱོང་ཅན་གྱི་རྒན་རྒོན་དང་རིག་པ་ལྡན་པའི་ཤེས་ཡོན་པ།བསམ་བློ་ཡོད་པའི་རྣམ་དཔྱོད་པ་སོགས་ནི་ཁོང་གིས་ནམ་རྒྱུན་བསྟེན་པའི་དགེ་རྒན་ཡིན།ཁོང་གི་གསར་རྩོམ་ལ་ཞུགས་པའི་སྙིང་སྟོབས་གནམ་ལྕགས་ཐོག་ལས་ཀྱང་སྲ་ཞིང་སྒྲུང་རྩོམ་ལ་བརྟེན་ནས་མི་རྣམས་ལ་གོ་བསྐོན་བློ་འགུགས་བྱས་པའི་ཐོག་མའི་བསམ་འདུན་ནམ་ཡང་བརྗེད་དུ་མེད།